KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. augusztus 25-i rendkívüli ülésére)

TÁRGY: VEZETÉKJOG BIZTOSÍTÁSA A DÉMÁSZ HÁLÓZATI ELOSZTÓ KFT.  RÉSZÉRE
A SZABÓ KONTAKT Elektromos Tervezési és Kivitelezési Kft. a DÉMÁSZ Hálózati Elosztó Kft. megbízásából tervezi a Kiskőrös, Kőrisfa u. 9. szám alatti társasház villamos energia ellátását, a határozat- tervezet 1. számú mellékletét képező nyomvonalrajz szerint.

Az energiaellátás érdekében az önkormányzati tulajdonú kiskőrösi 3963/42 hrsz-ú közúton 96 m hosszúságú (192 m2 biztonsági övezetű) 0,4 kV földkábelt kívánnak elhelyezni.

A PRÍMAVILL Hálózatszerelő Kft., a DÉMÁSZ Hálózati Elosztó Kft. megbízásából tervezi, a Kiskőrös – Tabdi 20 kV-os vonalak szétválasztását. Ennek érdekében – többek között - az önkormányzati tulajdonú 4374/3, 4373, 4370, 0316, 0214/139, 1744, 1747, 0163/2, 0230, 0177, 4372 és 4376 hrsz-ú ingatlanokon földkábelt helyeznének el, a határozat-tervezet 2. sz. mellékletét képező átnézeti rajz szerint. Tervezik továbbá a Kiskőrös SL-TREND Kft. 3132 hrsz-ú ingatlana villamos energia ellátását, kisfeszültségű földkábel vezeték építésével, a határozat-tervezet 3. sz. mellékletét képező nyomvonalrajz szerint.

A Kft-k kérték, az Önkormányzat járuljon hozzá a kábelek elhelyezéséhez és a vezetékjog alapításához.

Mivel a kábelek az ingatlanok rendeltetésszerű használatát nem akadályozzák, javasolom, a Képviselő-testület járuljon hozzá, hogy a DÉMÁSZ Hálózati elosztó Kft. a tervezett beruházásokat elvégezze.

Figyelemmel Kiskőrös Város Önkormányzata és a DÉMÁSZ Rt. (e jogviszonyban a DÉMÁSZ Hálózati Kft. jogelődje) között 2002. július 29-én létrejött, Kiskőrös város területfejlesztési terveinek támogatása és a közterületen telepítendő közművek elhelyezésére vonatkozó együttműködési megállapodásban foglaltakra (mely szerint a Kft. évente meghatározott keretösszeg erejéig saját forrásból fejlesztéseket, közmű-kiváltásokat stb. végez, melynek ellenében az Önkormányzat ingyenesen engedélyezi a villamos-közművek elhelyezését) javasolom, hogy a Képviselő-testület a határozat-tervezetben foglaltak szerint járuljon hozzá a vezeték létesítéséhez és a vezetékjog alapításához.

Kiskőrös, 2009. augusztus 18.


Domonyi László sk.


polgármester

HATÁROZAT-TERVEZET

1. A Képviselő-testület hozzájárul ahhoz, hogy a DÉMÁSZ Hálózati Elosztó Kft. (6720 Szeged, Klauzál tér 1.) a határozat-tervezet

a) 1. számú mellékletét képező nyomvonalrajz szerint, az önkormányzati tulajdonú

3963/42 hrsz-ú közúton 96 m hosszúságú (192 m2 biztonsági övezetű) 0,4 kV-os földkábelt létesítsen,

      b) 2. számú mellékletét képező átnézeti rajz szerint, az önkormányzati tulajdonú

· 4374/3 hrsz-ú közúton 20 kV feszültség szintű 128 m2 biztonsági övezetű (64 m hosszúságú) föld alatti vezetéket létesítsen,

· 4373 hrsz-ú közterületen 20 kV-os feszültség szintű, 40 m2 biztonsági övezetű (20 m hosszúságú) föld alatti vezetéket létesítsen,

· 4370 hrsz-ú, közterületen 20 kV-os feszültség szintű, 252 m2 biztonsági övezetű (126 m hosszúságú) föld alatti vezetéket létesítsen,

· 0316 hrsz-ú közúton 20 kV feszültség szintű, 614 m2 biztonsági övezetű (307 m hosszúságú) föld alatti vezetéket létesítsen,

· 0214/139 hrsz-ú közúton 20 kV feszültség szintű, 514 m2 biztonsági övezetű (257 m hosszúságú) föld alatti vezetéket létesítsen,

· 1744 hrsz-ú közterületen 20 kV feszültség szintű, 126 m2 biztonsági övezetű (63 m hosszúságú) föld alatti vezetéket létesítsen,

· 1747 hrsz-ú közterületen 20 kV feszültségszintű, 618 m2 biztonsági övezetű (309 m hosszúságú) föld alatti vezetéket létesítsen,

· 0163/2 hrsz-ú közúton 20 kV feszültség szintű, 336 m2 biztonsági övezetű (168 m hosszúságú) föld alatti vezetéket létesítsen,

· 0230 hrsz-ú közúton 20 kV feszültség szintű, 1376 m2 biztonsági övezetű (688 m hosszúságú) föld alatti vezetéket létesítsen,

· 0177 hrsz-ú közúton 20 kV feszültség szintű, 2786 m2 biztonsági övezetű (1393 m hosszúságú) föld alatti vezetéket létesítsen,

· 4376 hrsz-ú oktató területen 20 kV feszültség szintű, 248 m2 biztonsági övezetű (124 m hosszúságú) föld alatti vezetéket létesítsen,

· 4372 hrsz-ú közterületen 20 kV feszültség szintű, 128 m2 biztonsági övezetű (64 m hosszúságú) föld alatti vezetéket létesítsen,

      c) 3. sz. mellékletét képező nyomvonalrajz szerint, az önkormányzati tulajdonú

· 3121 hrsz-ú közúton 1 kV feszültségszintű, 340 m2 biztonsági övezetű (170 m hosszúságú) föld alatti vezetéket létesítsen, és 0,4 kV feszültség szintű, 43 m2 biztonsági övezetű (43 m hosszúságú) föld feletti szabadvezetéket bontson,

· 3149 hrsz-ú közúton 1 kV feszültség szintű, 150 m2 biztonsági övezetű, (75 m hosszúságú) föld alatti vezetéket létesítsen, 1 kV feszültség szintű, 50 m2 biztonsági övezetű (25 m hosszúságú) föld alatti kábelvezetéket és 0,4 kV feszültség szintű, 27 m2 biztonsági övezetű (27 m hosszúságú) föld feletti szabadvezetéket bontson.

2. A Képviselő-testület megállapítja, hogy Kiskőrös Város Önkormányzata és a DÉMÁSZ Rt. (jelen jogügylet vonatkozásában, mint a DÉMÁSZ Hálózati Elosztó Kft. jogelődje) között 2002. július 29-én létrejött, Kiskőrös város területfejlesztési terveinek támogatására és a közterületen telepítendő villamos közművek elhelyezésére vonatkozó együttműködési megállapodás alapján, a DÉMÁSZ Hálózati Elosztó Kft-nek a vezetékjog alapításával kapcsolatos fizetési kötelezettsége nincs.

3. A Képviselő-testület felhatalmazza a polgármestert, a vezetékek létesítésére és az oszlopok elhelyezésre vonatkozó tulajdonosi hozzájárulások megadására.

